อลิอันซ์ดันเบี้ยส่งท้ายปี
ขายแบบออมสั้นลดภาษีอลิอันซ์ อยุธยา ออกสินค้าใหม่ออมสั้น ได้สิทธิลดหย่อนภาษี แนะซื้อควบค่ารักษาพยาบาลระยะยาว
9 ต.ค. 2557

ขายแบบออมสั้นลดภาษีอลิอันซ์ อยุธยา ออกสินค้าใหม่ออมสั้น ได้สิทธิลดหย่อนภาษี แนะซื้อควบค่ารักษาพยาบาลระยะยาว
น.ส.พัชรา ทวีชัยวัฒนะ รองกรรมการผู้จัดการใหญ่ ฝ่ายบริหารการตลาดและสื่อสารองค์กร บริษัท อลิอันซ์ อยุธยา ประกันชีวิต เปิดเผยว่า ไตรมาสสุดท้ายของปีนี้ บริษัทได้ออกกรมธรรม์ออมทรัพย์ระยะสั้น 6 ปี คุ้มครอง 11 ปี หรือ 11/6 เพื่อรองรับความต้องการของตลาดที่กำลังมองหาผลิตภัณฑ์ที่สามารถใช้สิทธิลดหย่อนภาษีได้
ทั้งนี้ ชื่อเต็มของสินค้าใหม่คือ ประกันออมทรัพย์มาย ซุปเปอร์ รีเทิร์น 11/6 (มีเงินปันผล) โดยยกตัวอย่างลูกค้าอายุ 35 ปี เบี้ยเริ่มต้นเดือนละ 2,687 บาท จะได้เงินคืน 5% ของจำนวนเงินเอาประกันภัยทุกปี ตั้งแต่สิ้นปีกรมธรรม์ที่ 110 ค้ำประกัน หรือการันตีเงินคืนตลอดสัญญา รวม 650% ไม่ต้องตรวจสุขภาพ ลดหย่อนภาษีได้สูงสุด1 แสนบาท ตามกฎเกณฑ์ของสรรพากร
น.ส.พัชรา กล่าวว่า การออมเงินควรจะควบคู่กับการดูแลสุขภาพด้วย โดยการซื้อประกันชีวิตตลอดชีพซึ่งเบี้ยประกันจะต่ำกว่าประกันออมทรัพย์ และซื้อควบกับประกันสุขภาพ เพราะปัจจุบันค่ารักษาพยาบาลแพงมาก หากต้องเข้านอนรับการรักษาตัวในโรงพยาบาลในระดับที่สบายใจ ค่าห้องคืนละ 5,000 บาท ค่าใช้จ่ายไม่ต่ำกว่า 2 แสนบาท เงินที่ออมไว้อาจจะหมดไปเพียงครั้งเดียวที่เจ็บป่วย
“คนพออายุมากขึ้น 100 คน ตามสถิติระบุว่าเจ็บป่วยทุกคน ฉะนั้นการทำประกันสุขภาพจะสร้างความมั่นใจว่าเจ็บป่วยมากน้อยแค่ไหนก็ไม่เดือดร้อน ซึ่งบริษัทมีประกันสุขภาพปลดล็อกที่ให้ความคุ้มครองค่ารักษาสูงสุด 1 ล้านบาท” น.ส.พัชรา กล่าวสำหรับ 8 เดือนที่ผ่านมา บริษัทอลิอันซ์ อยุธยา มีเบี้ยรับรวม 1.67 หมื่นล้านบาท เพิ่มขึ้น 9% แยกเป็นเบี้ยใหม่ 3,588.6 ล้านบาท เพิ่มขึ้น 4% เบี้ยต่ออายุ 1.28 หมื่นล้านบาท มีอัตราลูกค้าเก่าต่ออายุ 85% เบี้ยชำระครั้งเดียว 318.7 ล้านบาท เพิ่มขึ้น 14%